8 Mindeskrift for J. Steenstrup. IV. 



fra Brii paa Jokeldal gennem Østlandets Fjordlandskaber fra Berufjord til Vopna- 

 fjord, opholdt sig d. 20. — 31. Juli paa Berufjord og d. 11. — 13. August paa Vopnafjord ; 

 derefter rejste han til Myvatn for at undersøge de derværende Svovllejer og vendte 

 derpaa ad sædvanlig Vej tilbage til Reykjavik, hvor han ankom d. 13. September 

 1840. Om sin Rejse har Schythe ikke publiceret andet end sin førnævnte Beretning 

 om »Fj ældreisen«, samt en Afhandling om Kvælstof i varme Kilder paa Island*); han 

 fandt, at de opstigende Luftblærer i to Kilder ved Laugarnes, hvis Temperatur af ham 

 og Steenstrup maaltes at være henholdsvis 88 ^° C og 63 ^°, bestod af rent Kvælstof 

 Jørgen Christian Schythe havde en ret æventyrlig Løbebane. Han var født 

 d. 6. Februar 1814 i København, og hans Fader var Eylert Schythe, forhenværende 

 Handelsassistent paa Julianehaab^ ; han blev Student 1830 og polyteknisk Kandidat 

 1834, holdt derefter nogen Tid offentlige Foredrag om Naturvidenskab i forskellige 

 danske Købstæder og var en kort Tid Lærer for Kronprinds Frederik (d. VIL). I Som- 

 meren 1838 blev han sendt til Nord-Grønland for at undersøge Kullejer og gøre geog- 

 nostiske Undersøgelser; paa denne Rejse gjorde han bl. a. Temperaturmaalinger i 

 Atlanterhavet^). I Aarene 1839 og 1840 rejste han med Steenstrup paa Island, og 

 1842 undersøgte han for Landhusholdningsselskabet Jordbundsforholdene i Skander- 

 borg Amt. I Foraaret 1846 fik Schythe Titel af Kammerassessor og rejste samme 

 Sommer igen til Island for at undersøge Hekla efter dens da lige afsluttede store Udbrud. 

 Om Hekla har Schythe udgivet en velskreven og udførlig Monografi, som endnu er 

 Hovedværket om denne Vulkan*). Derefter levede Schythe nogle Aar i København, 

 især beskæftiget med literært og journalistisk Arbejde, indtil han i Maj 1850 forlod 

 Danmark for at bosætte sig i Chili i Sydamerika. Her opholdt han sig i nogen Tid i Val- 

 paraiso og St. Jago, hvor han bl. a. offentliggjorde en Del Artikler om Undervisnings- 

 væ^en og oversatte sin Bog om Hekla paa Spansk. 1852 udnævntes han til Professor 

 i Fysik og Naturvidenskab ved det literære Collegium i Concepcion, og 1853 til Guver- 

 nør og Pladskommandant over Territoriet Magalhaes og boede i Punta Arenas ved 

 Magellansundet ; han gik af fra denne Post 1857, men blev genvalgt 1858 og beholdt 

 den til 1865, da han tog sin Afsked. Han levede nu i St. Jago, indtil han 1870 valgtes 

 til Bestyrer af Filialen for Chile's Nationalbank i Chillan, men denne Stilling opgav 

 han af Helbredshensyn 1874 og levede derefter i Valparaiso til sin Død, som indtraf 

 d. 30. Januar 1877. 



^) J. C. Schythe : Udvikling af Quælluft i nogle varme Kilder paa Island (s. St. III. S. 329 

 —330). 



*) Geografisk Tidsskrift I. S. 202. 



') J. C. Schythe : Iagttagelser over Atlanterhavets Temperatur i Overfladen (Nyt Archiv 

 for Sø væsen II. 1843, S. 87—99). 



*) J. C. Schythe: Hekla og dens sidste Udbrud, den 2. September 1845. En Monografi. Kø- 

 benhavn 1847. 8vo. (156 Sider med 8 Billeder og 2 Kort). Sml. Lovsamling for Island XIII, S. 664 

 —65, 676. 



